Frater Gaufridus, Dei gratia Majoris Monasterii humilis minister, et totus ejusdem ecclesiae conventus, universis qui praesens criptum viderint vel audierint, salutem. Noverit universitas vestra quod nos concessimus monachis Sancti Benedicti Floriacensis ut homines nostri et homines eorum, filios et filias suas, invicem matrimonio jungant, ita tamen quod medietas eorum qui ex ipsis nati fuerint aequali portione nobis cedat tam in pecunia quam in caducis et in omnibus aliis rebus, si forte evenerint.